CELEX: 32015D1310
Language: bg
Date: 2015-07-28 00:00:00
Title: Решение за изпълнение (ЕС) 2015/1310 на Комисията от 28 юли 2015 година за изменение на приложение I към Решение 2009/177/ЕО по отношение на статута на свободна от болест за цялата територия на Хърватия във връзка с кой-херпесвирусна болест по шарана (Текст от значение за ЕИП)

30.7.2015   
            
            
               BG
            
            
               Официален вестник на Европейския съюз
            
            
               L 200/17
            
         РЕШЕНИЕ ЗА ИЗПЪЛНЕНИЕ (ЕС) 2015/1310 НА КОМИСИЯТА
   от 28 юли 2015 година
   за изменение на приложение I към Решение 2009/177/ЕО по отношение на статута на свободна от болест за цялата територия на Хърватия във връзка с кой-херпесвирусна болест по шарана
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2006/88/ЕО на Съвета от 24 октомври 2006 г. относно ветеринарномедицинските изисквания за аквакултури и продукти от тях и за предотвратяване и борба с някои болести по водните животни (1), и по-специално член 49, параграфи 1 и 3 от нея,
   като има предвид, че:
   
               (1)
            
            
               С Решение 2009/177/ЕО на Комисията (2) се определя списък на държавите членки, зоните и отделните части, които са обект на одобрени програми за надзор по отношение на една или повече от неекзотичните болести, включени в списъка в част II от приложение IV към Директива 2006/88/ЕО. С Решение 2009/177/ЕО също така се определя списък на държави членки, зони и отделни части, обявени за свободни от заболяване по отношение на една или повече от посочените болести.
            
         
               (2)
            
            
               В част В от приложение I към Решение 2009/177/ЕО се определя списъкът на държавите членки, зоните и отделните части, обявени за свободни от заболяване по отношение на една или повече от посочените неекзотични болести.
            
         
               (3)
            
            
               Хърватия представи на Комисията декларация за признаване на статута на свободна от кой-херпесвирусна болест по шарана за цялата територия на Хърватия. Предоставената информация показва, че в съответствие с член 49, параграф 1 от Директива 2006/88/ЕО Хърватия отговаря на условията за такава декларация, определени в част I от приложение V към посочената директива.
            
         
               (4)
            
            
               Освен това допълнителната информация, предоставена на Комисията, показва, че Хърватия е установила подходящи буферни зони, обхващащи части от водосборните басейни на реките Дунав и Сава, с цел да се предотврати пасивно навлизане на болестта от съседни държави членки или съседни трети държави, които не се считат за свободни от кой-херпесвирусна болест по шарана. Поради епидемиологичната обстановка във връзка с кой-херпесвирусна болест по шарана в съседните държави тези водосборни басейни следва да се разглеждат като области с висок риск и обект на целенасочен надзор в съответствие с изискванията, приети съгласно член 49, параграф 3 от Директива 2006/88/ЕО.
            
         
               (5)
            
            
               Предоставената от Хърватия информация показва, че подадената декларация отговаря на всички изисквания за обявяване на свободна от болест държава членка, определени в Директива 2006/88/ЕО и Решение 2009/177/ЕО. Вследствие на това цялата територия на Хърватия следва да бъде обявена за свободна от кой-херпесвирусна болест по шарана.
            
         
               (6)
            
            
               Част В от приложение I към Решение 2009/177/ЕО следва да бъде съответно изменена.
            
         
               (7)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Част В от приложение I към Решение 2009/177/ЕО се изменя в съответствие с приложението към настоящото решение.
   Член 2
   Адресати на настоящото решение са държавите членки.
   
      Съставено в Брюксел на 28 юли 2015 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 328, 24.11.2006 г., стр. 14.
   
      (2)  Решение 2009/177/ЕО на Комисията от 31 октомври 2008 г. за прилагане на Директива 2006/88/ЕО на Съвета по отношение на програмите за надзор и ликвидиране и статута на свободни от заболяване държави членки, зони и отделни части (ОВ L 63, 7.3.2009 г., стр. 15).
   
      ПРИЛОЖЕНИЕ
      В част В от приложение I към Решение 2009/177/ЕО редът, който се отнася до болестта вирусна инфекция с Koi herpes (KHV), се заменя със следното:
      
         
                     „Кой-херпесвирусна болест по шарана
                  
                  
                     Хърватия
                  
                  
                     HR
                  
                  
                     Цялата територия
                  
               
                     Ирландия
                  
                  
                     IE
                  
                  
                     Цялата територия
                  
               
                     Обединено кралство
                  
                  
                     UK
                  
                  
                     Територията на Северна Ирландия“